Paralimpiese Spele: Nog vier medaljes vir SASuid-Afrika se atlete het gister nog vier medaljes ingepalm by die Paralimpiese Spele in Londen. Arnu Fourie het laat gisteraand ŉ brons medalje gewen in die 100m (klas T44). Oscar Pistorius het vierde geëindig. Ilse Hayes het ŉ silwer medalje gewen in die 100m (klas T13). Hilton Langenhoven het ook ŉ silwer medalje vir Suid-Afrika gewen in die 400m (klas T12). Natalie du Toit het haar derde goue medalje by die Spele gewen nadat sy eerste geëindig het in die 200m-individuele wisselslag (klas SM9). Suid-Afrika het reeds 21 medaljes – vyf goud, sewe silwer en nege brons – gewen tydens vanjaar spele. Die Paralimpiese Spele kom Sondag tot ŉ einde.